Врз основа на член 36 став 1 точка 15 од Законот за локална самоуправа (Сл. Весник на РМ БР.5/2002), а во врска со член 5 став 1 точка 6 и член 7 став 1 и став 3 од Закон за комуналните дејности (Сл. Весник на РМ бр.95/2012, 163/2013, 42/2014,44/2015, 147/2015,31/2016 и 64/2018) и член 19 став 2 точка 12 од Статутот на Општина Берово, Советот на Општина Берово на седницата одржана на 30.11.2018 година донесе:

**ПРОГРАМА ЗА**

**ЧИСТЕЊЕ НА НАНОСИ И СВЛЕЧИШТА**

**НА ЛОКАЛНИ ПАТИШТА И УЛИЦИ**

**НА ТЕРИТОРИЈАТА НА ОПШТИНА БЕРОВО**

**ЗА 2019 ГОДИНА**

Член 1

Со оваа Програма се планираат активностите на Општина Берово за чистење на наноси и свлечишта на локалните патишта и улици на територијата на Општина Берово, како и транспорт на материјалот, во 2019 година.

Член 2

Реализацијата на Програмата за чистење на наноси и свлечишта на локалните патишта и улици на територијата на Општина Берово, како и транспортот на материјалот, ќе го врши ЈПКР„Услуга“- Берово.

Член 3

Потребни активности за реализација на програмата:

1. **Машинско чистење и утовар .................................................. 3.200,оо ден. + ДДВ / на час**
2. **Транспорт на материјалот до 3 километри .......................300,оо денари од метар кубен + ДДВ**
3. **Транспорт на материјалот од 3 до 6 км ................................600,оо од метар кубен + ДДВ**

 Член 4

Активностите за реализација утврдени со оваа Програма ќе се финансираат од средства од Буџетот на Општина Берово предвидени за 2019 година, Програма Ј6 , ставка 424.

Член 5

Оваа Програма за чистење на наноси и свлечишта на локалните патишта и улици на територијата на Општина Берово, како и транспортот на материјалот, се однесува на 2019 година.

Член 6

Оваа Програма влегува во сила на денот на донесувањето, и истата ќе биде објавена во „Службен Гласник„ на Општина Берово.

Бр. 09-3952/1 Совет на општина Берово

 30.11.2018 година Претседател

Берово Јован Матеничарски